b'\n_START_ARTICLE_\nTolerancija (biologija)\n_START_PARAGRAPH_\nTolerancija - \xc4\xafgyjamas organizmo nejautrumas kenksmingam aplinkos poveikiui. Toks poveikis gali b\xc5\xabti ribota ksenobiotiko (nuodo) doz\xc4\x97  arba grynai fizinis poveikis (sausra, kar\xc5\xa1tis , ultravioletiniai spinduliai ir pan)._NEWLINE_Skiriama labai greita, greita ir chroni\xc5\xa1ka tolerancija._NEWLINE_Labai greta tolerancija pasirei\xc5\xa1kia per kelet\xc4\x85 minu\xc4\x8di\xc5\xb3 po pirmosios doz\xc4\x97s. Greita tolerancija pasirei\xc5\xa1kia per kelet\xc4\x85 valand\xc5\xb3. Pakartotin\xc4\x97s doz\xc4\x97s ar poveikiai tokiai tolerancijai atsirasti neb\xc5\xabtinos._NEWLINE_L\xc4\x97toji (chroni\xc5\xa1ka) tolerancija vystosi palaipsniui, kai kenksmingas poveikis veikia ilgai, nepertraukiamai arba da\xc5\xbenai, tokia pa\xc4\x8dia arba did\xc4\x97jan\xc4\x8dia doze. Jei poveikis pa\xc5\xa1alinamas, tolerancija neretai ilgainiui i\xc5\xa1nyksta ta\xc4\x8diau jam v\xc4\x97l atsiradus, antr\xc4\x85 ir v\xc4\x97lesnius kartus tolerancija i\xc5\xa1sivysto grei\xc4\x8diau._NEWLINE_Tolerancija ne visada yra specifin\xc4\x97, gali b\xc5\xabti ksenobiotin\xc4\x97s med\xc5\xbeiagos, kurias pavartojus, tolerancija bus tokia, kokia buvo jau anks\xc4\x8diau vartotam kitokiam, pana\xc5\xa1iam ksenobiotikui._NEWLINE_Tolerancijos procese dalyvauja daugelis organizmo sistem\xc5\xb3: modifikuojami ar kitaip l\xc4\x85stel\xc4\x97s strukt\xc5\xabrose i\xc5\xa1d\xc4\x97stomi esami baltymai, papildomai susintetinamos apsaugan\xc4\x8dios med\xc5\xbeiagos , galimi persitvarkymai l\xc4\x85stel\xc4\x97s, organizmo, elgesenos lygmenyse. Vieniems \xc5\xa1i\xc5\xb3 pakitim\xc5\xb3 pakanka trumpo laiko, kiti u\xc5\xbetrunka \xc5\xbeymiai ilgiau. \xc5\xbdinomi atspar\xc5\xabs mutantai  kuriose d\xc4\x97l pakitusios reguliacijos \xc4\xafprastai tolerancijos aktyvuojami poky\xc4\x8diai palaikomi nuolat. Ta\xc4\x8diau, kad ir labiau atsparus konkre\xc4\x8diam poveikiui, toks organizmas gali b\xc5\xabti apskritai ma\xc5\xbeiau gyvybingas._NEWLINE_Tolerancija \xc5\xbeinoma jau seniai. Praeityje kai kurie valdovai vartodavo nedideles nuod\xc5\xb3 dozes, kad pripratint\xc5\xb3 savo organizmus, taip bandydami i\xc5\xa1vengti nunuodijimo.'